*Шпиганович Е.А.,*

*учитель начальных классов*

*ГУО “Гимназия № 2 г. Пинска”*

**Беларуская мова. 1 клас**

**Тэма: Я І МАЯ СЯМ’Я. АСАБІСТАЯ ГІГІЕНА**

**Мэты:** вучыць адрозніваць беларускае маўленне ад рускага на слых, распазнаваць і вымаўляць гук [ц’] і словы з ім; пазнаёміць з лексікай, якая абазначае прадметы асабістай гігіены; фарміраваць уменні асэнсавана ўспрымаць беларускую мову на слых; вучыць адказваць на пытанне, карыстаючыся словамі самога пытання, правільна i дакладна ўжываць словы пры канструяванні сказаў па ўзоры; прывучаць вучняў да акуратнасці; выклікаць жаданне выконваць правілы асабістай гігіены.

**Абсталяванне:** падручнікі (Антонава Н.У. Беларуская мова: вучэб. дапам. для 1-га кл. устаноў агул. сярэд. адукацыі з рус. мовай навучання / Н. У. Антонава, Г. А. Галяш. – Мінск: Нац. ін-т адукацыі, 2017), сшыткі (Шарамецьева Т. Л. Бел. мова: комплексны трэнажор. 1 кл. – ТАА “Кузьма”, 2017), СD дыск “Дыдактычны матэрыял да вуснага курса “Беларуская мова. 1 клас” (*урок №9 відэасюжэт “Прадметы асабістай гігіены”*), малюнкі «Рэчы асабістай гігіены», камп’ютарная прэзентацыя [pptx](file:///C:\Users\Евгения\AppData\Roaming\Microsoft\Word\КАНСПЕКТ%20АДКР,%20УРОКА307313280318830912\Асабістая%20гігіена.pptx), просты i каляровыя алоўкі, фламастар, маскі для інсцэніроўкі, смайлікі.

**Ход урока**

**1. Арганізацыйны момант**

**Н.-к:** Весела гучыць званок.

Яго голас нам знаёмы.

Запрашае на ўрок

Беларускай мовы!

- Дзеці, сёння да нас на ўрок прыйшлі госці. Гасцям беларусы заўсёды былі рады. Павярніцеся да іх тварам, павітайцеся і пакажыце, што вы ім рады. Беларусы ўмеюць сустракаць гасцей. Спакон вякоў гасцей частавалі ўсім самым лепшым, што было ў гаспадароў. Мы з вамі як сапраўдныя беларусы таксама будзем дзяліцца ўсім лепшым, чаму мы навучыліся на занятках беларускай мовы. Вам патрэбна ўважліва слухаць мяне на ўроку, запамінаць і быць працалюбівымі як нашы продкі. Сядайце, калі ласка.

**–** На парце парадак?

* Так!
* Гатовы вашы вочкі?
* Так! *(«глядзяць у бінокль»)*
* Гатовы вашы вушкі?
* Так! (*прыкладваюць далоні да вуха, прыслухоўваюцца*)
* Гатовы ручкі?
* Так! (*складваюць на парце так, як сядзяць вучні*)
* Гатовы ножкі?
* Так! (*гладзяць і ставяць ногі роўненька*)
* Вучні гатовы?

**–** Так!(*паднімаюць руку*)

**В.:** У школу кожны дзень хаджу.

За партай ціха я сяджу.

На настаўніцу гляджу.

Вучыцца добра я хачу!

**2. Актуалізацыя ведаў і ўменняў ?” (Слайд 1 - чорны)**

**–** Давайце паўторым папярэдні матэрыял.

**\* Гульня “Перакладчыкі”**

**–** Перакладзіце на *беларускую мову*: сентябрь, учебник, мел, карандаш, пол, диван, часы, минута, завтрак, ужин.

**–** А цяпер з беларускай мовы – на *рускую*: снежань, ложак, дыван, час, падвячорак.

**\* Практыкаванне “Што? Дзе? Калі?” (Слайд 2)**

*Дэманстрацыя малюнкаў з ежай.*

**–** Як выдумаеце, што адлюставана: снеданне, абед, вячэра ці падвячорак?

* Дзе вы снедаеце? Дзе першакласнікаў кормяць другім сняданкам? Дзе вы абедаеце? Дзе вам даюць падвячорак? Дзе вячэраеце?

– Калі снедаюць? Калі абедаюць? Калі вячэраюць?

**3. Маўленчая размінка (вымаўленне гука [ц']) (Слайд 3 - чорны)**

\* Давайце прыгадаем **адметныя гукі** беларускай мовы, з якімі мы пазнаёміліся раней. Знайдзіце гэтыя гукі ў словах, якія я буду вымаўляць: ***г****а****дз****іна, во****ў****к, к****р****эсла, ха****дж****у, ру****ч****нік,* ***шч****отка,* ***дз****яцел.*

*\* Знаёмства з гукам [ц’]*

**–** Давайце пазнаёмімся яшчэ з адным адметным гукам беларускай мовы. Які гэта гук, здагадайцеся:

*цяжка, цёпла, цянек, цюлъ, коцік, вязуцъ, пяюцъ, кіпецъ, рабіць?*

**–** Так, гэта гук [ц’]. Пра беларусаў кажуць, што яны “дзекаюць і цекаюць”.

**–** Паслухайце словы, назавіце *склад* з гукам [ц’] і вымавіце ўсё слова (*на дошцы схема - адказ хорам)*:

* ***цяжка, цётка, цікавы, цюлъ, цела.***

**–** Паслухайце верш i вылучыце словы з гукам [ц’]. (*Настаўнік выразна вымаўляе словы з [ц’].*)

**Коцік**

Брудным бы**ц**ь не хоча ко**ц**ік:

Мые спінку і жыво**ц**ік.

Мые лaпкi, хвос**ц**ік мые...

Вуча**ц**ь ко**ц**іка малыя:

Станеш чыстым, ко**ц**е мілы,

Kaлi будзеш мыцца з мылам.

(В. Гардзей)

**(Слайд 4)**

**–** Назавіце словы з гукам [ц’] і вызначце месца гука ў слове. (*Прагаворванне слоў хорам.)*

**Фізкультхвілінка (Слайд 5 - чорны)**

**–** А ці ўмееце вы мыцца? Уявіце сабе, [што зараз раніца](http://shkola.of.by/geta-bila-yashche-ranica-rannyaya-ranica-kali-toleki-pachinae.html), вы толькі што прачнуліся. Успомніце, калі ласка, рэжым дня. З чаго пачынаем звычайны дзень? (*З фізкультурнай зарадкі.*)

Рана ўстаўшы, мы спачатку дружна робім фіззарадку.

Раз! І я зусім не сплю, фіззарадку сам раблю - вось так, вось так.

Два! Умывацца я іду і спяваю на хаду.

Кран [старанна адкрываем - вось так](http://urok.shkola.of.by/spishice-ustace-prapushchaniya-litari-raskrijce-dujki-i-pastac.html), вось так.   
Свае рукі падстаўляем – вось так, вось так.   
Мыем рукі з мылам, з мылам –[вось так](http://urok.shkola.of.by/spishice-ustace-prapushchaniya-litari-raskrijce-dujki-i-pastac.html), вось так.   
Выціраем што ёсць сілы – вось так, вось так.   
Ах, якія ручкі чыстыя, бліскучыя.   
Ах, якія ручанькі пахучыя!

**4. Паведамленне тэмы і мэт урока**

**– Увага на экран! *(Прагляд фрагмента мультфільма «Мыйдадзір»)***

**(Слайд 6)**

**–** Чаму ад хлопчыка ўцяклі рэчы?

* Што патрэбна рабіць, каб не быць падобным да гэтага хлопчыка?

*(Мыць рукі, умывацца, мыцца, чысціць і мыць адзенне, расчэсвацца.)*

**–** Малайцы! Можа вы здагадаліся, якая будзе тэма нашага ўрока? Так. Менавіта аб правілах асабістай гігіены мы будзем гавырыць і запамінаць беларускія словы па гэтай тэме. **(Слайд 7)**

**5. Вывучэнне новай тэмы**

***1) Уступная гутарка***

**–** Як вы думаете, што такое «асабістая гігіена»?

**Асабістая гігіена – гэта правілы, дзеянні, якія забяспечваюць чысціню цела, адзення.**  *Асабістая гігіена* **–** гэта дагляд свайго цела, трыманне яго ў чысціні. Слова “*гігіена*” у перакладзе з грэчаскай мовы азначае “чысціня, здаровы”.

Пра гэтай тэме ў беларусаў ёсць шмат *прыказак*.

Напрыклад:

**Той, хто чысты, [акуратны](http://shkola.of.by/geagrafiya-yak-navuka-abalonki-zyamli-meta.html), – людзям той і любы, і выдатны.**

*(Выдатны - цудоўны, рус .- прекрасный.)*

**Чыста жыць – здаровым быць.**

**–** Чаму людзі выконваюць правілы асабістай гігіены? (*Каб быць акуратнымі і здаровымі.*)

**–** Так, чалавек павінен сачыць за чысцінёй за чысцінёй свайго цела, свайго адзення і абутку, [сваёй](http://shkola.of.by/zakonodatelestvom-st-4-jk-rf.html) кватэры. Бо нават жывёлы, і тыя клапоцяцца аб чысціні.

***2) Работа па падручніку (с. 20, заданне 1)* (Слайд 8 - чорны)**

**–** Разгледзьце малюнак. Паслухайце верш i скажыце, што адбывалася.

Гуртам мылі свінку

Шаравалі спінку (*пакажыце на малюнку*),

Вушкі адмывалі (*пакажыце на малюнку*),

3 лейкі палівалі (*пакажыце на малюнку*),

Выціралі ручніком (*пакажыце на малюнку*).

А яна ад нас — бягом.

Лужына знайшлася,

У rpaзi ўляглася.

*(Т. Кляшторная)*

**–** Што рабілі дзеці?

**–** Цi трэба прывучаць да акуратнасці свінку?

**–** Каго трэба прывучаць выконваць правілы асабістай гігіены?

**3) Гутарка пра мікробы (Слайд 9)**

**–** А цяпер давайце паразважаем над тым, [што можа](http://shkola.of.by/chalavek-syadze-na-krai-kruchi.html) здарыцца, калі чалавек не будзе мыцца, мыць рукі?

**–** На целе чалавека, на скуры пасяліліся б мікробы. Мікробы – гэта маленькія, нябачныя жывыя арганізмы, [якія вызываюць розныя хваробы](http://shkola.of.by/s-p-i-s-udzelenika-dvuh-i-bolej-vojn-yakiya-vyarnulisya-damo-i.html). Яны жывуць усюды – у глебе, паветры, вадзе, целе чалавека. Мікробы, могуць пападаць у цела чалавека праз адкрытыя раны на скуры, праз рот, нос, вочы. Мыла і вада знішчаюць мікробы.

**4) Гульня “Так ці не”**

**–** Вось чаму на працягу дня найчасцей мы мыем рукі. [Давайце падлічым](http://shkola.of.by/vipusk-40-359--3-senejnya-2009-g.html), калі трэба мыць рукі. Загінайце пальчыкі і адказвайце хорам “так” ці “не”.

**–** Ці трэба мыць рукі раніцай? (*Так*)

**–** Перад ядой? (*Так*)

**–** Пасля прыняцця ежы? (*Так*)

**–** А калі выйдзеш з туалета? (*Так*)

**–** Калі ідзеш на прагулку? (*Не*)

**–** А калі прыйдзеш з прагулкі? (*Так*)

**–** Калі пагуляеш з катом ці сабакам? (*Так*)

**–** З лялькай? (*Не*)

**–** Перад сном? (*Так*)

**–** Колькі разоў атрымалася? (7)

**5) Знаёмства**[**з сродкамі асабістай гігіены**](http://shkola.of.by/mariya-kirushkina-naradjenne-asabistaj-gistorii.html)

**–** Ой, дзеці, па электоннай пошце нам прыйшло нейкае паведамленне. Давайце паглядзім, ад каго яно? **(Слайд 10)**

*Дарагія першакласнікі!*

*Я пасылаю вам ліст з цікавымі загадкамі. Адгадайце іх, калі ласка. Жадаю поспехаў.*

*Ваш Мыйдадзір*

**(Слайды 11- 12)**

**Загадкі:**

1. Гладкае, духмянае – [у кожнага павінна быць](http://shkola.of.by/alese-beleski-rodnaya-zyamlya--duhonim-svece.html),

Бо ўсё чыста-чыста любіць яно мыць. *(Мыла.)*   
2. Зубастая піла ў лес густы пайшла,

Увесь лес абхадзіла, а нічога не спіліла. *(Грабеньчык ці расчоска.)*

3. Лёг у кішэню і вартую

Рову, плаксу і гразнулю.

Вытру ім я рэкі слёз,

Не забуду і пра нос. *(Насоўка.)*

4. Касцяная спінка,

На брушцы шчацінка,

Па плоце паскакала,

Увесь бруд павыганяла*. (Зубная шчотка.)*

5. Выціраю я, стараюся

Вас пасля мыцця.

Сам намок, увесь памяўся –

Няма сухога месца. *(Ручнік.)*6. Два кальцы, два канцы, а пасярэдзіне цвік. *(Нажніцы.)*

Я гэту адгадку ў кішэню пакладу,

Дастану потым — на сябе пагляджу. (*Люстэрка*.)

Рукі, ногі, цела цяру я смела,

Гразь любую адшарую. (*Мачалка.*)

**–** Ад якіх слоў утварыліся словы ручнік, насоўка?

**–** Для чаго патрэбны гэтыя рэчы? *(Каб*[*быць чыстым*](http://shkola.of.by/lyudzemi-zvacca-yanka-kupala-bice-abo-ne-bice--vose-u-chim-pit.html)*, акуратным.)*

**6) Прагляд відэасюжэту “Прадметы асабістай гігіены”**

**7) Работа ў сшытку (с. 18- 19) (Слайд 13 - чорны)**

*Заданне 1 (***с. 18)**

**–** Разгледзьце малюнкі. Закрэліце рэчы, не спатрэбяцца для асабістай гігіены. Назавіце, якія малюнкі не закрэслілі – гэта рэчы асабістай гігіены.

*Заданне 2 (***с. 19)**

**–** Злучыце словы з адпаведнымі часткамі цела на малюнку.

**8) Работа па падручніку (с. 20, заданне 2)**

**–** Паслухайце верш i запомніце, як па-беларуску называюцца часткі цела чалавека. **(Слайды 14-15)**

Гэта — вочкі (*пакажыце на малюнку дзяўчынкі ў падручніку*),

Гэта — нociк (*пакажыце*),

Гэта — роцік (*пакажыце*),

Гэта — вушка (*пакажыце*),

Гэта — маміна дачушка (*пакажыце на малюнку ў падручніку*)!

(Н.Тулупава).

**–** Назавіце прадметы асабістай гігіены. Што робяць кожным з ix?

**Фізкультхвілінка “Мыла і бурбалкі” (Слайд 16)**

**–** Мікробы з вялікай хуткасцю лётаюць у паветры (*пляскаюць у далоні).*

**–** Яны пранікаюць у скуру праз царапіны на каленях *(паказаць на калені).*

**–** Яны бываюць вялікія і маленькія *(паказаць).*

**–** Яны ў большасці нябачныя (*заплюшчыць вочы*).

**–** Але мы ведаем, дзе яны хаваюцца (*прысядаюць*).

**–** Пры дапамозе мыла і мыльных бурбалак мы пазбавімся ад вас (*праганяюць мікробы).*

**6. Замацаванне вывучанага. Выпрацоўка ведаў уменняў і навыкаў**

**\* Работа па падручніку (с. 21)**

*\** ***Падрыхтоўка да слухання казкi, прагназаванне зместу***

-**–** Разгледзьце малюнкі. Назавіце герояў казкі па-беларуску. Казка называецца «Лясная аптэка». Што прадаюць у аптэцы? Хто працаваў у аптэцы? Якія звяры прыйшлі па лекі? Паслухайце казку i скажыце, чаму аптэкаркі прагналі ваўка, а таксама запамінайце словы з гукам [ц’].

**(Слайд 17)**

**Слоўнікавая работа**: не хвалюйся – не волнуйся, уратуюць – спасут, смутак – печаль, захварэў – заболел, спагада - сочувствие, варожасць – вражда.

- Што значаць выразы: *саладзілі смутак горкі ( падтрымлівалі, супакойвалі), замільгалі толькі пяткі ( хутка ўцек)?*

\* **Слуханне тэксту** **(інсцэніроўка)**

**Лясная аптэка**

***Аўтар:*** "Тук-тук-тук" –

Пастукаў Дзяцел.

***Дзяцел***: – Калі ласка,

Адчыняйце!..

Захварэў

Мой сын маленькі –

І яму патрэбны

Лекі.

Ён тры дні

Ляжыць у ложку,

Бо сабе

Параніў ножку.

Дрэнна спіць,

Не есць нічога.

Нам патрэбна

Дапамога!..

***Вавёрка1:*** – Не хвалюйся,

Бедны

Дзяцел!

Будзе лётаць

Сын па хаце.

***Вавёрка2:*** – Мазь ад ранаў

І бінты –

Уратуюць

Ад бяды!..

***Аўтар:*** Так аптэкаркі – вавёркі

Саладзілі

Смутак горкі.

Птах панёс

****Дамоў з аптэкі

Словы шчырыя

І лекі.

А пасля прыйшоў Мядзведзь:

***Мядзведзь:*** – Мой жывот

Пачаў балець.

Я, відаць,

У нашым лесе

Зноў малінаю

Аб'еўся…

***Вавёрка1:*** – Трэба, Мішка,

Ведаць меру

І такому

Кавалеру.

***Вавёрка2:*** –Ты не хмурся

І не злуйся,

А настоем

Пачастуйся!

***Аўтар:*** Мішка лекі

Праглынуў –

І дадому

Сігануў.

І зароў ён,

Ідучы:

***Мядзведзь:*** – Дзякуй,

Добрыя ўрачы!..

***Аўтар:*** –На парозе –

Шэры Воўк.

Ён зубамі

Шчоўк ды шчоўк.

***Воўк:*** – Я да вас

Сюды прыйшоў

Па лякарства

Для зубоў.

Дома… зайцам падавіўся! –

***Аўтар:*** –Воўк ад болю

Пакрывіўся.

***Вавёрка1:*** – Нашы лекі

Толькі лечаць.

***Вавёрка2:*** – Нашы лекі –

Не калечаць!..

***Вавёрка 1, 2 (****разам****):***– Зайца

Выпусці на волю!

А не то –

Памрэш ад болю…

***Воўк:*** – Добра, добра!

Я гатовы

На любыя

Вашы ўмовы!..

***Аўтар:*** – Воўк панёсся

Без аглядкі –

Замільгалі

Толькі пяткі…

І ў жыцці,

Не толькі ў казках,

Лечаць нас –

***Усе героі*** (*хорам)*: – Спагада, ласка.

***Аўтар:*** –А ваўчыная

Варожасць –

***Усе героі*** (*хорам)*: – Анідзе

Не дапаможа!..

*(Уладзімір Мазго)*

***\* Суразмоўніцтва па змесце казкі***

**–** Чаму вавёркі прагналі Ваўка? На што паскардзіўся Мядзведзь? Як аптэкаркі-вавёркі дапамаглі Дзятлу? Што, акрамя лекаў, можа вылечыць? Вымавіце словы з гукам [ц’] (*выдзелены ў тэксце*).

**7. Вынік урока**

**Гульня “Закончы сказ”** **(Слайд 18 - чорны)**

1. Тэма нашага ўрока…

2. [Каб быць здаровы](http://shkola.of.by/lyudzemi-zvacca-yanka-kupala-bice-abo-ne-bice--vose-u-chim-pit.html)м, трэба …

3. Мы навучыліся вымаўляць гук….

4. Той, хто чысты, [акуратны](http://shkola.of.by/geagrafiya-yak-navuka-abalonki-zyamli-meta.html), – *... .*

- Вы малайцы. Вялікі дзякуй за працу. Мэта ўрока дасягнута - пазнаёміліся з новым гукам і прадметамі асабістай гігіены. Помніце, што **чыста жыць – здаровым быць.**

**8. Рэфлексія “Настрой” (Слайд 19)**

**–** Намалюйце на твары смайліка вусны так, каб настрой быў вясёлы, спакойны ці сумны.

*Вясёлы*: запомніў ўсе словы па тэме ўрока, мне было лёгка, задаволены сваёй працай на ўроку, урок прайшоў цікава.

*Спакойны:* не ўсё запомніў па тэме ўрока, трэба паўтарыць, было нялёгка, не вельмі задаволены працай на ўроку, урок прайшоў добра.

*Сумны*: нічога не запомніў, мне было вельмі цяжка, не задаволены сваёй працай; урок прайшоў дрэнна.

* На што падобныя смайлікі? (*На твары*)
* А на цацкі для ёлкі? (Так)
* Давайце ўпрыгожым імі ёлку на Новы год.